蘇子瞻醉寫赤壁賦・尾聲
可惜玉山頹，儘教恁金波漾，拚了個前合後仰。終夜勞神將足下央，莫怪我酒席間言語疏狂。出雕牆，月下西廂，消灑西風將醉魂爽。恁把絳紗籠近掌，我紫絲韁款放，趁天風吹下五雲鄉。(下)(王雲)蘇軾去了。叵耐此人無禮。某請你家宴，小官侍妾，淫詞戲卻，更待干罷。我到來日見了聖人說過。一者此人不知黃州菊花謝，二者趁此機會，將他貶上黃州，趁了小官之願。天色晚了也，左右收拾果桌。我無甚事，回後堂去也。(下)。